**ДО**

**ЕВГЕНИЙ ИВАНОВ,**

**ИЗПЪЛНИТЕЛЕН ДИРЕКТОР НА КРИБ**

**ОТ**

**БЪЛГАРСКА БОЛНИЧНА АСОЦИАЦИЯ**

**със седалище и адрес на управление:** гр. София,

бул. „Цар Борис III”  №85, ап. 2

***Относно****: Проект за Закон за бюджета на НЗОК за 2023 г.*

**УВАЖАЕМИ ГОСПОДИН ИВАНОВ,**

Обръщаме се към вас във връзка с одобрения от Надзорния съвет на Националната здравноосигурителна каса проект за Закон за бюджета на Националната здравноосигурителна каса за 2023 г.

Бихме искали да ви информираме за позицията на Българска болнична асоциация по така предложения проект за Закон за бюджета на Националната здравноосигурителна каса за 2023 г. Като член на КРИБ Българска болнична асоциация (ББА) моли и за вашата подкрепа по повод изложените по-долу аргументи.

ББА смята, че така проектът за Закона за бюджета на НЗОК за 2023 г. е добър, но също така смята за изключително важно как в последствие бива разходван публичния ресурс за целите на предоставянето на съвременна и качествена медицинска помощ за българските граждани.

Въпреки планирания по-висок бюджет на НЗОК за 2023 г., ББА смята, че недофинансирането на здравната система у нас продължава да е налице и увеличеният с 8 % бюджет за болнична помощ все още е недостатъчен. Все още е налично и несъответствие между цената на една здравна пътека и реалният разход за нея.

Увеличените пари за болниците (549 милиона лева повече спрямо миналата година), които са заложени в проекта за Закон на бюджета на НЗОК за 2023 г., реално идват от увеличаването на минималната работна заплата, което от своя страна води до събирането на около 527 млн. лева повече от здравни вноски. Тоест, повечето допълнителни пари за болниците са осигурени именно от работодателите и работещите пациенти.

ББА смята, че е необходимо и държавата коректно да внесе очакваните от нея осигуровки, така както го прави частния работодател, за да бъдат изпълнени всички заложени приходи в бюджета и той да работи в полза на пациентите.

ББА винаги е била активен участник във формирането на здравните политики в страната чрез подготовката на професионални и правни становища и различни актуални предложения. Във връзка с това ББА излага пред Вас и своята позиция по отношение на одобрения от Надзорния съвет на Националната здравноосигурителна каса проект за Закон за бюджета на НЗОК 2023 г. и разчита тя да бъде отчетена от КРИБ при изготвянето на последваща позиция на най-голямата работодателска структура в страната по гореспоменатия проект

 **С УВАЖЕНИЕ: Управителен съвет на ББА**